CELEX: 42007X0619(03)
Language: sk
Date: 2007-06-19 00:00:00
Title: Predpis Európskej hospodárskej komisie Organizácie Spojených národov (EHK OSN) č. 103 – Jednotné ustanovenia o homologizácii náhradných katalyzátorov do motorových vozidiel

19.6.2007   
            
            
               SK
            
            
               Úradný vestník Európskej únie
            
            
               L 158/106
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html.
   Predpis Európskej hospodárskej komisie Organizácie Spojených národov (EHK OSN) č. 103 – Jednotné ustanovenia o homologizácii náhradných katalyzátorov do motorových vozidiel
   Dodatok 102: Predpis č. 103
   Obsahuje platný text vrátane:
   zmeny 1 – dátum nadobudnutia platnosti: 6. júl 2000
   zmeny 2 – dátum nadobudnutia platnosti: 4. apríl 2005
   1.   ROZSAH PÔSOBNOSTI
   Tento predpis sa vzťahuje homologizáciu katalyzátorov ako samostatných technických jednotiek určených na montáž do jedného alebo viacerých typov motorových vozidiel kategórií M1 a N1 ako náhradné diely.
   2.   VYMEDZENIE POJMOV
   Na účely tohto predpisu:
   2.1.   Pod „katalyzátorom pôvodného vybavenia“ sa rozumie katalyzátor alebo zostava katalyzátorov, na ktoré sa vzťahuje homologizácia typu vozidla a ktorých typy zodpovedajú dokumentácii v prílohe 2 k predpisu č. 83.
   2.2.   Pod „náhradným katalyzátorom“ sa rozumie katalyzátor alebo zostava katalyzátorov, ktoré nespadajú do definície v bode 2.1 a pre ktoré možno udeliť homologizáciu podľa tohto predpisu.
   2.3.   Pod „pôvodným náhradným katalyzátorom“ sa rozumie katalyzátor alebo zostava katalyzátorov, ktorých typy zodpovedajú dokumentácii v prílohe 2 k predpisu č. 83, ktoré sa však ponúkajú na trhu ako samostatné technické jednotky držiteľom homologizácie vozidla.
   2.4.   Pod „typom katalyzátora“ sa rozumejú katalyzátory, ktoré sa nelíšia v takých základných hľadiskách, ako je:
   
               i)
            
            
               počet natieraných substrátov, štruktúra a materiál;
            
         
               ii)
            
            
               typ katalytickej aktivity (oxidačný, trojcestný atď.);
            
         
               iii)
            
            
               objem, pomer čelnej plochy a dĺžky podkladu;
            
         
               iv)
            
            
               použitý katalytický materiál;
            
         
               v)
            
            
               pomer použitých katalytických materiálov;
            
         
               vi)
            
            
               hustota kanálikov;
            
         
               vii)
            
            
               rozmery a tvar;
            
         
               viii)
            
            
               tepelná ochrana.
            
         2.5.   „Typ vozidla“
   Pozri bod 2.3 predpisu č. 83.
   2.6.   Pod „homologizáciou náhradného katalyzátora“ sa rozumie homologizácia katalyzátora určeného ako náhradný diel na montáž do jedného alebo niekoľkých typov vozidiel na účely zníženia emisií škodlivín, úrovne hluku a vplyvu na výkonnosť vozidla a prípadne vplyvu na palubný diagnostický systém (on-board diagnostic – OBD).
   2.7.   Pod „znehodnoteným náhradným katalyzátorom“ sa rozumie katalyzátor, ktorý zastaral alebo bol umelo znehodnotený v takom rozsahu, že spĺňa požiadavky stanovené v bode 1 doplnku 1 k prílohe 11 k predpisu č. 83.
   3.   ŽIADOSŤ O HOMOLOGIZÁCIU
   3.1.   Žiadosť o homologizáciu typu náhradného katalyzátora predkladá výrobca alebo jeho splnomocnený zástupca.
   V prípade každého typu náhradného katalyzátora, pre ktorý sa vyžaduje homologizácia, sa k žiadosti o homologizáciu musia priložiť ďalej uvedené dokumenty v troch vyhotoveniach.
   3.2.1.   Výkresy náhradného katalyzátora s vyznačením najmä všetkých charakteristík uvedených v bode 2.4 tohto predpisu.
   3.2.2.   Opis typu alebo typov vozidla, pre ktoré je určený náhradný katalyzátor. Uvedie sa číslo a/alebo symboly označujúce typ(-y) motora a vozidla.
   3.2.3.   Opis a výkresy znázorňujúce umiestnenie náhradného katalyzátora vzhľadom na polohu výfukového(-ých) potrubia(-í) motora.
   3.2.4.   Výkresy označujúce predpokladané umiestnenie homologizačnej značky.
   3.2.5.   Údaj o tom, či sa predpokladá, že náhradný katalyzátor bude zlučiteľný s požiadavkami OBD.
   3.2.6.   Vzor informačného dokumentu je uvedený v doplnku.
   Žiadateľ o homologizáciu poskytne technickej skúšobni zodpovednej za výkon homologizačných skúšok:
   3.3.1.   vozidlo(-á) typu schváleného v súlade s predpisom č. 83, vybavené novým pôvodným katalyzátorom. Toto (tieto) vozidlo(-á) vyberie žiadateľ so súhlasom technickej skúšobne. Vozidlo(-á) musí(-ia) spĺňať požiadavky bodu 3 prílohy 4 k predpisu č. 83.
   Skúšobné vozidlo(-á) nesmie(-ú) mať žiadne poruchy systému regulácie emisií; každý nadmerne opotrebovaný alebo nesprávne fungujúci pôvodný diel súvisiaci s emisiami sa musí opraviť alebo vymeniť. Skúšobné vozidlo(-á) sa pred vykonaním emisnej skúšky správne vyladí(-ia) a nastaví(-ia) podľa špecifikácií výrobcu;
   3.3.2.   jednu vzorku typu náhradného katalyzátora. Táto vzorka musí byť zreteľne a nezmazateľne označená obchodným menom alebo značkou žiadateľa a obchodným označením katalyzátora;
   3.3.3.   dodatočnú vzorku typu náhradného katalyzátora v prípade náhradného katalyzátora určeného na montáž do vozidla vybaveného systémom OBD. Táto vzorka musí byť zreteľne a nezmazateľne označená obchodným menom alebo značkou žiadateľa a obchodným označením katalyzátora. Musí byť znehodnotená spôsobom vymedzeným v bode 2.7.
   4.   HOMOLOGIZÁCIA
   4.1.   Ak náhradný katalyzátor predložený na homologizáciu podľa tohto predpisu spĺňa požiadavky bodu 5, udelí sa danému typu náhradného katalyzátora homologizácia.
   Pôvodné náhradné katalyzátory typu uvedeného v bode 18 prílohy 2 k predpisu č. 83, ktoré sú určené na montáž do vozidla, na ktoré sa vzťahuje príslušný dokument o homologizácii typu, nemusia byť homologizované podľa tohto predpisu za predpokladu, že spĺňajú požiadavky bodov 4.2.1 a 4.2.2.
   4.2.1.   Označenie
   
   Pôvodné náhradné katalyzátory musia byť označené aspoň týmito identifikačnými znakmi:
   4.2.1.1.   názov alebo obchodná značka výrobcu vozidla;
   4.2.1.2.   značka a identifikačné číslo časti pôvodného náhradného katalyzátora zaznamenané v informáciách uvedených v bode 4.2.3.
   4.2.2.   Dokumentácia
   
   K pôvodným náhradným katalyzátorom musia byť priložené tieto informácie:
   4.2.2.1.   meno alebo obchodná značka výrobcu vozidla;
   4.2.2.2.   značka a identifikačné číslo časti pôvodného náhradného katalyzátora zaznamenané v informáciách uvedených v bode 4.2.3;
   4.2.2.3.   údaj o vozidlách, ktoré majú pôvodný náhradný katalyzátor typu uvedeného v bode 18 prílohy 2 k predpisu č. 83 a prípadne údaj o tom, či je pôvodný náhradný katalyzátor vhodný na montáž do vozidla, ktoré je vybavené palubným diagnostickým systémom (OBD);
   4.2.2.4.   v prípade potreby montážne pokyny.
   4.2.2.5.   Tieto informácie sa musia poskytnúť buď:
   
               —
            
            
               ako leták priložený k pôvodnému náhradnému katalyzátoru,
               alebo
            
         
               —
            
            
               na obale, v ktorom sa pôvodný náhradný katalyzátor predáva,
               alebo
            
         
               —
            
            
               akýmkoľvek iným vhodným spôsobom.
            
         V každom prípade musia byť informácie dostupné v katalógu výrobkov distribuovanom výrobcom vozidla do jednotlivých predajní.
   4.2.3.   Výrobca vozidla poskytne technickej skúšobni a/alebo homologizačnému orgánu v elektronickom formáte potrebné informácie, ktoré umožnia priradenie príslušných čísel častí k dokumentácii týkajúcej sa homologizácie.
   Tieto informácie musia zahŕňať tieto údaje:
   
               i)
            
            
               značku(-y) a typ(-y) vozidla;
            
         
               ii)
            
            
               značku(-y) a typ(-y) pôvodného náhradného katalyzátora;
            
         
               iii)
            
            
               číslo(-a) častí pôvodného náhradného katalyzátora;
            
         
               iv)
            
            
               homologizačné číslo príslušného(-ých) typu(-ov) vozidla(-iel).
            
         4.3.   Každému homologizovanému typu náhradného katalyzátora sa pridelí homologizačné číslo. Jeho prvé dve číslice (00 v prípade predpisu v jeho súčasnej podobe) označujú sériu zmien, ktorá zahŕňa posledné najdôležitejšie technické zmeny predpisu platné v čase udelenia homologizácie. Tá istá zmluvná strana nesmie prideliť rovnaké homologizačné číslo inému typu náhradného katalyzátora. Rovnaké homologizačné číslo sa môže vzťahovať na použitie daného typu náhradného katalyzátora vo viacerých rôznych typoch vozidiel.
   4.4.   Ak žiadateľ o homologizáciu môže homologizačnému orgánu alebo technickej skúšobni preukázať, že náhradný katalyzátor zodpovedá typu uvedenému v bode 18 prílohy 2 k sérii zmien 05 predpisu č. 83, udelenie osvedčenia o homologizácii nie je závislé od overenia splnenia požiadaviek uvedených v bode 5.
   4.5.   Oznámenie o homologizácii alebo oznámenie o rozšírení alebo odmietnutí homologizácie typu náhradného katalyzátora podľa tohto predpisu sa oznámi zmluvným stranám dohody, ktoré uplatňujú tento predpis, prostredníctvom formulára zodpovedajúceho vzoru uvedenému v prílohe 1 k tomuto predpisu.
   Na náhradný katalyzátor, ktorý zodpovedá typu náhradného katalyzátora homologizovanému podľa tohto predpisu, sa na viditeľnom a ľahko prístupnom mieste uvedenom v homologizačnom formulári umiestni medzinárodná homologizačná značka, ktorá sa skladá z:
   4.6.1.   kružnice, v ktorej je umiestnené písmeno „E“, za ktorým nasleduje rozlišovacie číslo štátu, ktorý udelil homologizáciu (1);
   4.6.2.   čísla tohto predpisu, za ktorým nasleduje písmeno „R“, pomlčka a homologizačné číslo, ktoré sú umiestnené v blízkosti kružnice predpísanej v bode 4.6.1.
   4.7.   Ak náhradný katalyzátor zodpovedá typu náhradného katalyzátora homologizovanému podľa jedného alebo viacerých iných predpisov pripojených k danej dohode v štáte, ktorý udelil homologizáciu podľa tohto predpisu, nemusí sa symbol predpísaný v bode 4.6.1 opakovať; v takomto prípade sa čísla jednotlivých predpisov, homologizačné čísla a dodatočné symboly všetkých predpisov, na základe ktorých bola homologizácia udelená v štáte, ktorý udelil homologizáciu podľa tohto predpisu, umiestnia do vertikálnych stĺpcov vpravo od symbolu predpísaného v bode 4.6.1.
   4.8.   Homologizačná značka musí byť po namontovaní náhradného katalyzátora do vozidla nezmazateľná a zreteľne čitateľná.
   4.9.   V prílohe 2 k tomuto predpisu sú uvedené príklady usporiadania homologizačných značiek.
   5.   POŽIADAVKY
   5.1.   Všeobecné požiadavky
   5.1.1.   Náhradný katalyzátor musí byť navrhnutý, skonštruovaný a uspôsobený na montáž tak, aby vozidlo spĺňalo požiadavky ustanovení tých predpisov, s ktorými bolo pôvodne v súlade, a aby bolo zabezpečené účinné obmedzovanie emisií v priebehu bežnej životnosti vozidla pri bežných prevádzkových podmienkach.
   5.1.2.   Náhradný katalyzátor sa musí namontovať na rovnaké miesto, na ktorom bol namontovaný katalyzátor pôvodného vybavenia, pričom nesmie dôjsť k zmene polohy kyslíkovej(-ých) sondy (sond) a prípadne aj iných snímačov na výfukovom potrubí.
   5.1.3.   Ak katalyzátor pôvodného vybavenia zahŕňa tepelnú ochranu, náhradný katalyzátor musí zabezpečovať rovnocennú ochranu.
   5.1.4.   Náhradný katalyzátor musí byť odolný. Znamená to, že musí byť navrhnutý, skonštruovaný a uspôsobený na montáž tak, aby sa dosiahla primeraná odolnosť voči korózii a oxidačným javom, ktorým je vystavený, vzhľadom na podmienky použitia vozidla.
   5.2.   Požiadavky týkajúce sa emisií
   Vozidlo(-á) uvedené v bode 3.3.1 tohto predpisu, vybavené náhradným katalyzátorom typu, v prípade ktorého sa požaduje udelenie homologizácie, sa musí podrobiť skúške typu I za podmienok uvedených v príslušných prílohách k tomuto predpisu s cieľom porovnať jeho výkon s výkonom pôvodného katalyzátora podľa ďalej opísaného postupu.
   5.2.1.   Stanovenie porovnávacej základne
   Vozidlo(-á) musí(-ia) byť vybavené novým pôvodným katalyzátorom (pozri bod 3.3.1), ktorý sa zabeháva 12 mimomestskými jazdnými cyklami (časť 2 skúšky typu I).
   Po tomto predkondicionovaní sa vozidlo(-á) umiestni(-ia) v miestnosti s relatívne konštantnou teplotou v rozmedzí od 293 K do 303 K (od 20 °C do 30 °C). Toto kondicionovanie musí trvať najmenej šesť hodín a pokračuje, až kým teplota motorového oleja a teplota chladiacej kvapaliny (ak je) sú v rozmedzí ±2 K teploty miestnosti. Následne sa vykonávajú tri skúšky výfukových plynov typu I.
   5.2.2.   Skúška výfukových plynov s náhradným katalyzátorom
   Pôvodný katalyzátor skúšobného(-ých) vozidla(-diel) sa nahradí náhradným katalyzátorom (pozri bod 3.3.2), ktorý sa zabeháva 12 mimomestskými jazdnými cyklami (časť 2 skúšky typu I). Po tomto predkondicionovaní sa vozidlo(-á) umiestni(-ia) v miestnosti s relatívne konštantnou teplotou v rozmedzí od 293 K do 303 K (od 20 °C do 30 °C). Toto kondicionovanie musí trvať najmenej šesť hodín a pokračuje, až kým teplota motorového oleja a teplota chladiacej kvapaliny (ak je) sú v rozmedzí ±2 K teploty miestnosti. Následne sa vykonávajú tri skúšky výfukových plynov typu I.
   5.2.3.   Stanovenie emisií znečisťujúcich látok v prípade vozidiel vybavených náhradnými katalyzátormi
   Skúšobné vozidlo(-á) s pôvodným katalyzátorom musí(-ia) spĺňať limitné hodnoty zodpovedajúce podmienkam homologizácie vozidla(-diel), v rámci ktorých sa prípadne zohľadňujú aj faktory zhoršenia uplatnené pri homologizácii vozidla(-diel).
   Požiadavky týkajúce sa emisií vozidla(-diel) vybaveného(-ých) náhradným katalyzátorom sa považujú za splnené, ak výsledky v prípade každej z regulovaných znečisťujúcich látok (CO, HC, NOx a častice) spĺňajú tieto podmienky:
   
               1.
            
            
               M ≤ 0,85 S + 0,4 G
            
         
               2.
            
            
               M ≤ G
            
         kde:
   
               M
            
            
               :
            
            
               je stredná hodnota emisií jednej znečisťujúcej látky (CO, HC, NOx a častice) alebo súčtu dvoch znečisťujúcich látok (HC + NOx) získaného z troch skúšok typu I s náhradným katalyzátorom,
            
         
               S
            
            
               :
            
            
               je stredná hodnota emisií jednej znečisťujúcej látky (CO, HC, NOx a častice) alebo súčtu dvoch znečisťujúcich látok (HC + NOx) získaného z troch skúšok typu I s pôvodným katalyzátorom,
            
         
               G
            
            
               :
            
            
               je limitná hodnota emisií jednej znečisťujúcej látky (CO, HC, NOx a častice) alebo súčtu dvoch znečisťujúcich látok (HC + NOx) zodpovedajúceho podmienkam homologizácie vozidla(-diel), deleného prípadne faktormi zhoršenia stanovenými v súlade s bodom 5.4.
            
         Ak sa predkladá žiadosť o homologizáciu pre rôzne typy vozidiel od rovnakého výrobcu vozidiel a ak sú tieto rôzne druhy vozidiel vybavené rovnakým typom katalyzátora pôvodného vybavenia, možno obmedziť vykonanie skúšky typu I najmenej na dva vozidlá vybraté po dohode s technickou skúšobňou zodpovednou za homologizáciu.
   5.3.   Požiadavky týkajúce sa hluku a výkonnosti vozidla
   Náhradný katalyzátor musí spĺňať technické požiadavky podľa predpisu č. 59. Alternatívou merania protitlaku podľa predpisu č. 59 na účely overenia výkonnosti vozidla môže byť meranie maximálneho pohlteného výkonu na dynamometri pri otáčkach zodpovedajúcich maximálnemu výkonu motora. Hodnota určená za referenčných atmosférických podmienok uvedených v predpise č. 85 v prípade náhradného katalyzátora nesmie byť nižšia ako hodnota určená v prípade katalyzátora pôvodného vybavenia o viac ako päť percent.
   5.4.   Požiadavky týkajúce sa životnosti
   Náhradný katalyzátor musí spĺňať požiadavky uvedené v bode 5.3.5 predpisu č. 83 (skúška typu V) alebo v prípade výsledkov skúšok typu I musí zodpovedať faktorom zhoršenia uvedeným v tabuľke.
   
               Kategória motora
            
            
               Faktory zhoršenia
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               častice
            
         
               Zážihový
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Vznetový
            
            
               1,1
            
            
               —
            
            
               1,0
            
            
               1,0
            
            
               1,2
            
         Požiadavky týkajúce sa kompatibility OBD (týkajú sa len náhradných katalyzátorov určených na montáž do vozidiel vybavených systémom OBD).
   Preukázanie kompatibility OBD sa vyžaduje len vtedy, ak sa pôvodný katalyzátor monitoroval v pôvodnej konfigurácii.
   5.5.1.   Kompatibilita náhradného katalyzátora so systémom OBD sa preukazuje postupmi opísanými v doplnku 1 k prílohe 11 k predpisu č. 83 v znení série zmien 05.
   5.5.2.   Ustanovenia doplnku 1 k prílohe 11 k predpisu č. 83 v znení série zmien 05, ktoré sa vzťahujú na iné komponenty ako katalyzátor, sa neuplatňujú.
   5.5.3.   Výrobca náhradných dielov môže používať rovnaké postupy predkondicionovania a skúšania, ktoré sa použili pri homologizácii typu pôvodnej výbavy. V takom prípade správne orgány sprístupnia na požiadanie a za nediskriminačných podmienok doplnok 1 k oznámeniu o homologizácii, ktorý obsahuje počet a druh predkondicionovacích cyklov a druh skúšobného cyklu použitých výrobcom pôvodného vybavenia na testovanie OBD a katalyzátora.
   5.5.4.   Na účely overenia správnosti montáže a fungovania všetkých ostatných komponentov monitorovaných systémom OBD nesmie systém OBD pred montážou náhradného katalyzátora vykazovať žiadnu poruchu ani nesmie mať uložené žiadne poruchové kódy. Na tento účel sa môže použiť vyhodnotenie stavu systému OBD na konci skúšok opísaných v bode 5.2.1.
   5.5.5.   Indikátor poruchy (MI: pozri bod 2.5 prílohy 11 k predpisu č. 83 v znení série zmien 05) sa nesmie aktivovať počas prevádzky vozidla vyžadovanej podľa bodu 5.2.2.
   6.   ZMENA TYPU NÁHRADNÉHO KATALYZÁTORA A ROZŠÍRENIE HOMOLOGIZÁCIE
   Každá zmena typu náhradného katalyzátora sa musí oznámiť správnemu orgánu, ktorý homologizoval tento typ náhradného katalyzátora.
   Tento orgán potom môže:
   
               i)
            
            
               dospieť k záveru, že je nepravdepodobné, že by vykonané zmeny mali znateľný nepriaznivý vplyv a že náhradný katalyzátor napriek týmto zmenám stále spĺňa požiadavky,
               alebo
            
         
               ii)
            
            
               vyžadovať od technickej skúšobne zodpovednej za výkon skúšok ďalší skúšobný protokol z niektorých alebo všetkých skúšok opísaných v bode 5.
            
         Potvrdenie alebo odmietnutie homologizácie, v ktorom sa uvádzajú dané zmeny, sa oznámi zmluvným stranám dohody, ktoré uplatňujú tento predpis, postupom uvedeným v bode 4.5.
   Príslušný orgán, ktorý vydáva rozšírenie homologizácie, označí každý oznamovací formulár o takomto rozšírení poradovým číslom.
   7.   ZHODA VÝROBY
   Postupy zabezpečenia zhody výroby musia byť v súlade s postupmi stanovenými v doplnku 2 dohody (E/ECE/324-E/ECE/TRANS/505/Rev.2) a s ďalej uvedenými požiadavkami.
   7.1.   Náhradné katalyzátory homologizované v súlade s týmto predpisom sa musia vyrábať tak, aby sa s homologizovaným typom zhodovali vo vlastnostiach uvedených v bode 2.4 tohto predpisu. Musia spĺňať požiadavky stanovené v bode 5 a v prípade potreby musia splniť podmienky skúšok vymedzených v tomto predpise.
   7.2.   Homologizačný orgán môže vykonať akékoľvek kontroly alebo skúšky predpísané týmto predpisom. Predovšetkým sa môžu vykonávať skúšky uvedené v bode 5.2 tohto predpisu (požiadavky týkajúce sa emisií). V tomto prípade držiteľ homologizácie môže alternatívne požiadať o to, aby sa ako základ porovnania nepoužil katalyzátor pôvodného vybavenia, ale náhradný katalyzátor, ktorý sa použil počas homologizačných skúšok (alebo iná vzorka katalyzátora, ktorá preukázateľne zodpovedá homologizovanému typu). Hodnoty emisií namerané v prípade overovanej vzorky nesmú v priemere presiahnuť stredné hodnoty namerané pri použití referenčnej vzorky o viac ako 15 %.
   8.   SANKCIE V PRÍPADE NEZHODY VÝROBY
   8.1.   Homologizáciu typu náhradného katalyzátora udelenú podľa tohto predpisu možno odňať, ak nie sú splnené požiadavky ustanovené v bode 7.
   8.2.   Ak zmluvná strana dohody, ktorá uplatňuje tento predpis, odníme homologizáciu, ktorú predtým udelila, bezodkladne o tom vyrozumie ostatné zmluvné strany, ktoré uplatňujú tento predpis, prostredníctvom oznamovacieho formulára podľa vzoru uvedeného v prílohe 1 k tomuto predpisu.
   9.   DEFINITÍVNE ZASTAVENIE VÝROBY
   Ak držiteľ homologizácie úplne zastaví výrobu typu náhradného katalyzátora homologizovaného v súlade s týmto predpisom, informuje o tom orgán, ktorý udelil homologizáciu.
   Po prijatí príslušného oznámenia o tom orgán informuje ostatné zmluvné strany dohody, ktoré uplatňujú tento predpis, prostredníctvom formulára podľa vzoru uvedeného v prílohe 1 k tomuto predpisu.
   10.   NÁZVY A ADRESY TECHNICKÝCH SKÚŠOBNÍ ZODPOVEDNÝCH ZA VÝKON HOMOLOGIZAČNÝCH SKÚŠOK A NÁZVY A ADRESY SPRÁVNYCH ORGÁNOV
   Zmluvné strany dohody, ktoré uplatňujú tento predpis, oznámia sekretariátu Organizácie Spojených národov názvy a adresy technických skúšobní zodpovedných za výkon homologizačných skúšok a názvy a adresy správnych orgánov, ktoré udeľujú homologizáciu a ktorým sa zasielajú osvedčenia o homologizácii, rozšírení, odmietnutí alebo odňatí homologizácie vydané v iných štátoch.
   11.   DOKUMENTÁCIA
   Ku každému novému náhradnému katalyzátoru musia byť priložené tieto informácie:
   11.1.1.   názov alebo obchodná značka výrobcu katalyzátora;
   11.1.2.   údaj o vozidlách (vrátane roku výroby), pre ktoré je náhradný katalyzátor homologizovaný, prípadne aj vrátane označenia, z ktorého vyplýva, že náhradný katalyzátor je vhodný na montáž do vozidla, ktoré je vybavené palubným diagnostickým systémom (OBD);
   11.1.3.   v prípade potreby montážne pokyny.
   11.2.   Tieto informácie sa musia poskytnúť buď:
   
               i)
            
            
               ako leták priložený k náhradnému katalyzátoru,
               alebo
            
         
               ii)
            
            
               na obale, v ktorom je náhradný katalyzátor predávaný,
               alebo
            
         
               iii)
            
            
               akýmkoľvek iným vhodným spôsobom.
            
         V každom prípade musia byť informácie dostupné v katalógu výrobkov distribuovanom výrobcom náhradných katalyzátorov do jednotlivých predajní.
   
      (1)  1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 7 pre Maďarsko, 8 pre Českú republiku, 9 pre Španielsko, 10 pre Juhosláviu, 11 pre Spojené kráľovstvo, 12 pre Rakúsko, 13 pre Luxembursko, 14 pre Švajčiarsko, 15 (neobsadené), 16 pre Nórsko, 17 pre Fínsko, 18 pre Dánsko, 19 pre Rumunsko, 20 pre Poľsko, 21 pre Portugalsko, 22 pre Ruskú federáciu, 23 pre Grécko, 24 pre Írsko, 25 pre Chorvátsko, 26 pre Slovinsko, 27 pre Slovensko, 28 pre Bielorusko, 29 pre Estónsko, 30 (neobsadené), 31 pre Bosnu a Hercegovinu, 32 pre Lotyšsko, 33 (neobsadené), 34 pre Bulharsko, 35 – 36 (neobsadené), 37 pre Turecko, 38 – 39 (neobsadené), 40 pre Bývalú juhoslovanskú republiku Macedónsko, 41 (neobsadené), 42 pre Európske spoločenstvo (homologizácie udeľujú jeho členské štáty s použitím svojich príslušných symbolov EHK), 43 pre Japonsko, 44 (neobsadené), 45 pre Austráliu a 46 pre Ukrajinu. Ďalšie čísla sa pridelia v chronologickom poradí ďalším štátom, ktoré ratifikujú Dohodu o prijatí jednotných technických predpisov pre kolesové vozidlá, vybavenie a diely, ktoré sa môžu montovať na kolesové vozidlá a/alebo ktoré sa v nich môžu používať, a o podmienkach vzájomného uznávania homologizácií udelených na základe týchto predpisov, alebo ktoré k nej pristúpia, a takto pridelené čísla oznámi generálny tajomník Organizácie Spojených národov zmluvným stranám dohody.
   
      (2)  Platí len pre vozidlá homologizované podľa série zmien 05 predpisu č. 83.
   
      (3)  Platí len pre vozidlá so zážihovým motorom homologizované podľa skorších sérií zmien predpisu č. 83, ako je séria zmien 05.
   
      Doplnok
      INFORČMAČNÝ DOKUMENT č. … O HOMOLOGIZÁCII TYPU NÁHRADNÝCH KATALYZÁTOROV
      Všetky výkresy musia byť vypracované vo vhodnej mierke, musia byť dostatočne detailné a musia sa dodať vo formáte A 4 alebo byť zložené na formát A 4. Ak sa prikladajú fotografie, musia byť dostatočne podrobné.
      Ak sú systém, komponenty alebo samostatné technické jednotky riadené elektronicky, musia sa poskytnúť informácie týkajúce sa ich výkonu.
      1.   VŠEOBECNÉ ÚDAJE
      1.1.   Značka (obchodné meno výrobcu):
      1.2.   Typ:
      1.5.   Meno a adresa výrobcu:
      1.7.   V prípade komponentov a samostatných technických jednotiek umiestnenie a metóda pripevnenia homologizačnej značky EHS:
      1.8.   Adresa(-y) montážneho(-ych) závodu(-ov):
      2.   OPIS ZARIADENIA
      2.1.   Značka a typ náhradného katalyzátora:
      2.2.   Výkresy náhradného katalyzátora s vyznačením najmä všetkých charakteristík uvedených v bodoch 2.3 až 2.3.2 tohto doplnku:
      Opis typu alebo typov vozidla, pre ktoré je určený náhradný katalyzátor:
      2.3.1.   Číslo(-a) a/alebo symbol(-y) charakterizujúce motor a typ(-y) vozidla:
      2.3.2.   Má byť náhradný katalyzátor zlučiteľný s požiadavkami OBD: áno/nie (nehodiace sa prečiarknite).
      2.4.   Opis a výkresy znázorňujúce umiestnenie náhradného katalyzátora vzhľadom na polohu výfukového(-ých) potrubia(-í) motora:
   
   
      PRÍLOHA 1
      OZNÁMENIE
      
         [maximálny formát: A 4 (210 x 297 mm)]
      
      
                  
                     
                   (1)
               
               
                   
               
            
                  vydal:
               
               
                  názov správneho orgánu:
                  …
                  …
                  …
               
            
         
      
                  o (2):
               
               
                  UDELENÍ HOMOLOGIZÁCIE
                  ROZŠÍRENÍ HOMOLOGIZÁCIE
                  ODMIETNUTÍ HOMOLOGIZÁCIE
                  ODŇATÍ HOMOLOGIZÁCIE
                  DEFINITÍVNOM ZASTAVENÍ VÝROBY
               
            náhradného katalyzátora podľa predpisu č. 103
      
                  Homologizačné číslo …
               
               
                  Číslo rozšírenia …
               
            Dôvod rozšírenia:
      1.   Meno a adresa žiadateľa: …
      2.   Meno a adresa výrobcu: …
      3.   Obchodné meno alebo značka výrobcu: …
      4.   Typ a obchodné označenie náhradného katalyzátora: …
      Prostriedky identifikácie typu, ak existujú:
      5.1.   Umiestnenie takéhoto označenia: …
      6.   Typ(-y) vozidla, pre ktorý(-é) je typ katalyzátora vhodný ako náhradný katalyzátor: …
      Typ(-y) vozidla, na ktorom sa náhradný katalyzátor skúšal: …
      7.1.   Bola preukázaná kompatibilita náhradného katalyzátora s požiadavkami OBD: áno/nie (2):
      8.   Umiestnenie a spôsob pripevnenia homologizačnej značky: …
      9.   Na homologizáciu dodané dňa: …
      Technická skúšobňa zodpovedná za výkon homologizačných skúšok: …
      10.1.   Dátum vydania skúšobného protokolu: …
      10.2.   Číslo skúšobného protokolu: …
      11.   Homologizácia udelená/rozšírená/odmietnutá/odňatá (2):
      12.   Miesto: …
      13.   Dátum: …
      14.   Podpis: …
      15.   K tomuto oznámeniu je priložený zoznam dokumentov zahrnutých v homologizačnom spise uloženom u správneho orgánu, ktorý udelil homologizáciu. Tieto dokumenty možno získať na požiadanie.
      
         (1)  Rozlišovacie číslo štátu, ktorý homologizáciu udelil/rozšíril/odmietol/odňal (pozri ustanovenia o homologizácii v tomto predpise).
      
         (2)  Nehodiace sa prečiarknite.
   
   
      PRÍLOHA 2
      PRÍKLADY USPORIADANIA HOMOLOGIZAČNÝCH ZNAČIEK
      VZOR A
      (Pozri bod 4.4 tohto predpisu)
      
         
      Uvedená homologizačná značka pripojená k súčasti náhradného katalyzátora znamená, že príslušný typ bol homologizovaný v Holandsku (E 4) v súlade s predpisom č. 103 pod homologizačným číslom 001234. Prvé dve číslice homologizačného čísla uvádzajú, že homologizácia bola udelená v súlade s požiadavkami predpisu č. 103 v jeho pôvodnom znení.
      VZOR B
      (Pozri bod 4.5 tohto predpisu)
      
         
      Uvedená homologizačná značka pripojená k súčasti náhradného katalyzátora znamená, že príslušný typ bol homologizovaný v Holandsku (E 4) v súlade s predpismi č. 103 a 59 (1)
      
      Prvé dve číslice homologizačných čísel uvádzajú, že v čase udelenia týchto homologizácií boli predpisy č. 103 a 59 v pôvodnom znení.
      
         (1)  Druhé číslo sa uvádza len ako príklad.